stanford-oval/wikipedia huggingface dataset:
מצה בריי
הערות שוליים

↑  הערך "ברייע" במילון האנגלי-יידי של אלכסנדר הרכבי מפנה לערך "בראהע" (בגרמנית: Brau), שמשמעותו בישול. עם זאת, ייתכן כי המילה "ברייע" אינה קשורה למילה "בריי" שלפנינו, ושהמקור הוא אם כן המילה "Brei" בגרמנית שדומה יותר למילה היידית גם בהיגויה וגם במשמעותה - עיסה או מחית מעוכה.
↑  מה מברכים על מצה בריי?. אחריו צידד כך גם הרב שמואל טל בספרו טל חיים (ברכות סימן כ), משום שיש לחתיכות המצות "צורת פת".
↑  הרב יחיאל מיכל הלוי אפשטיין, ערוך השולחן, אורח חיים, סימן קס"ח, סעיף ל"ז
↑  דוב ליאור, מה מברכים על מצה ברייט?, באתר "ישיבה", ז אייר תשס"ח.
↑  יב – לחם מטוגן, קרוטונים, מצות מטוגנות, פניני הלכה
↑  אמנם יש לחלק, אם מטגנים המצה בריי עם מעט שמן אין שינוי בברכה; הדיון בברכה כשמטגנים בהרבה שמן אם נחשב כמו בישול שמשנה הברכה ל"מזונות"
↑  שולחן ערוך הרב תשובות או"ח ו ועוד
| חג הפסח |
| --- | --- | --- |
| ערב פסח | קמחא דפסחא • אפיית מצות • שבת הגדול • הגעלת כלים • בדיקת חמץ • ביטול חמץ • ביעור חמץ • מכירת חמץ • תענית בכורות • ערב פסח שחל בשבת |  |
| סיפור יציאת מצרים | שעבוד מצרים • עשר מכות מצרים • יציאת מצרים • קריעת ים סוף • שירת הים |  |
| ליל הסדר | הלכות ליל הסדר • קערת ליל הסדר • חרוסת • כרפס • מצה • מרור • זרוע • ארבע כוסות • כוס של אליהו • הסבה • אפיקומן |  |
| סדר ההגדה | סימני הסדר • הא לחמא עניא • מא כ'בר • מה נשתנה • עבדים היינו • ארבעה בנים • והיא שעמדה • דצ"ך עד"ש באח"ב • דיינו • אמונים ערכו שבח • קריאת ההלל (התחלה) • שפוך חמתך • הלל (המשך) • הלל הגדול • ברכת השיר • חסל סידור פסח • לשנה הבאה בירושלים • ובכן ויהי בחצי הלילה • ובכן ואמרתם זבח פסח • אדיר במלוכה • אדיר הוא • אחד מי יודע • חד גדיא |  |
| מצוות החג | איסור חמץ • קורבן פסח • סיפור יציאת מצרים • אכילת מצה • אכילת מרור • ארבע כוסות • מנחת העומר |  |
| מהלך החג | ערב פסח • ליל הסדר • חול המועד פסח • שביעי של פסח • פסח שני |  |
| מנהגים | סעודת אסתר • סהרנה • אמירת שירת הים • סעודת משיח • מימונה |  |
| תפילות ופיוטים | קריאת ההלל • אבוא בחיל להתיצבה • תפילת טל • ליל שמורים אותו אל חצה |  |
| חמץ ומצה | מצה עשירה • מצה שמורה • שרויה • קטניות בפסח • חמץ נוקשה • חמץ שעבר עליו הפסח |  |
| שונות | מסכת פסחים • לא בד"ו פסח • מטבח פסח • רומפלנאכט |  |
חגי ישראל ומועדיו • שלוש רגלים
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
מצה בריי בהכנה
מצה גברנט עם קוטג'
מצה גברנט במחבת סוטאג'
מרים אליאש

| --- | --- |

 לידה:  3 בינואר 1909 בלז, גליציה המזרחית
 פטירה:  8 בספטמבר 1987 (בגיל 78) תל אביב, ישראל
 מדינה:  ישראל 
 פעילות בולטת:  פעילה ציבורית
 מפלגה:  רשימת הפועלת והאשה הדתית
 בן זוג:  יחיאל אליאש
 
מרים אליאש (3 בינואר 1909 – 8 בספטמבר 1987) הייתה אשת ציבור במשך עשרות שנים בזרם הציונות הדתית בישראל, ממייסדות והעומדות בראש ארגון הפועלות של הפועל המזרחי (לימים אמונה).
קורות חיים

מרים אליאש לבית וורובל נולדה ב-3 בינואר 1909 בעיירה בלז שבגליציה המזרחית שהייתה שייכת אז לאימפריה האוסטרו-הונגרית וכיום היא חלק מאוקראינה. אביה היה הרב בן ציון וורובל שהיה אב בית דין בבלז ונמנה עם חכמי גליציה ומקורב לאדמו"רי בלז. אמה יוכבד לבית טאובה נפטרה כשמרים הייתה בת 6.
על אף שהבית היה אנטי ציוני הצטרפה מרים לחוגים ציוניים וייסדה סניף "תורה ועבודה" בבלז. מתוך כבוד לאביה, התגברה על רצונה לעלות לארץ ישראל, ורק לאחר פטירתו עלתה ב-1934 על סיפון האוניה "פולניה" יחד עם חברתה, טובה סנהדראי, עימה הייתה קשורה כל חייה.
עם עלותה לארץ ישראל עבדה כפועלת בבית חרושת למרצפות בתל אביב. בינואר 1935 הקימה יחד עם טובה סנהדראי וחברות נוספות את ארגון הפועלות של הפועל המזרחי ונמנתה עם ההנהלה הראשונה. בשנות ה-30 וה-40 היא עברה במקומות שונים ברחבי ארץ ישראל ופעלה לארגן בהם סניפים של הארגון. מאז ועד סוף ימייה הייתה פעילה מרכזית בארגון ונציגת הארגון בקונגרסים הציוניים.
בה' ניסן תרצ"ו (1936) נישאה ליחיאל אליאש מייסד בני עקיבא ואליצור.
לקראת הבחירות לאספה המכוננת התאחדו כל המפלגות הדתיות לחזית דתית מאוחדת ובגלל דרישת נציגי אגודת ישראל נקבע שרשימתם לא תכלול נשים. לאור זאת כמה ממנהיגות הפועל המזרחי התמרדו והקימו מפלגת נשים דתית. אליאש מוקמה במקום השלישי ברשימת הפועלת והאשה הדתית אך הרשימה קיבלה 0.7 אחוזים מהקולות שלא הספיקו למושב.
במהלך השנים השתתפה בהקמת מועצת ארגוני נשים בישראל שהייתה מסגרת לכל ארגוני הנשים. במלחמת העצמאות הייתה חברה בועד למען החייל וכנציגת הוועד, נסעה לירושלים בשיירה הראשונה שעברה בדרך בורמה. כמו כן שירתה כחברת הוועד הפועל הציוני ובהנהלת המפד"ל.
ב-1960 התאחדו ארגון הפועלות של הפועל המזרחי עם ארגון נשי מזרחי בשם "תנועת הנשים הדתית לאומית" (תאד"ל), ששינתה את שמה לימים ל"אמונה". מרים אליאש כיהנה כגזברית וכראש מחלקת תרבות וארגון בתנועה.
ב-1968 הייתה נציגת הפועל המזרחי בקונגרס הציוני הכ"ז שהתקיים בירושלים.
נפטרה בי"ד אלול התשמ"ז (8 בספטמבר 1987) ונקברה בבית העלמין קריית שאול שבתל אביב.
על שמה נקרא רחוב מרים אליאש, בעיר תל אביב-יפו.
חיים פרטיים

מרים ויחיאל אליאש לימים הם את קבעו מושבם בשיכון הפועל המזרחי בצפון תל אביב.  בשיכון הפועל המזרחי בצפון התגוררו חברי הכנסת ושליחי התנועה. ביניהם בנימין שחור, פנחס שינמן וחברתה ושותפתה של מרים לדרך, טובה סנהדראי  אשר כיהנה גם כסגנית יו"ר הכנסת במשך שנים רבות. למרים ויחאיל אליאש נולדו 3 בנים: עו"ד ד"ר בן ציון אליאש; עו"ד אמוץ אליאש, לשעבר סגן ראש עיריית רמת גן (אשתו היא שולמית אליאש); ד"ר אחיה אליאש (אשתו היא שרה אליאש).
לקריאה נוספת

מרים אליאש, מה השגנו בבחירות?, נתיבה ה', שבט תש"ט.
מרים אליאש – דרך אמונה בחרתי, נעמי גוטקינד-גולן, 1991, תל אביב.
הערות שוליים

↑  Wunder, Meir, מאורי גליציה : אנציקלופדיה לחכמי גליציה = Corrections and additions, 2005
↑  פרדס חנה בארגון נשים תורה ועבודה, הצופה, 23 בינואר 1941
↑  הרשימה של האשה והפועלת הדתית - רשימת מועמדות, באתר הספרייה הלאומית
↑  דני רכט, שיכון הפועל המזרחי בצפון, באתר האנציקלופדיה העירונית "תל.אביב.פדיה"
| --- | --- |
בקרת זהויות :  NLI: 987008983577005171  VIAF: 13160362559963500227   WorldCat (עם VIAF): 13160362559963500227 
מרים אליאש עם גולדה מאיר, ראש ממשלת ישראל, 1971
מפעיל מחשב

מפעילי מחשב בחדר מחשב של נאס"א בשנת 1962
מפעיל מחשב הוא מקצועו של מי שמפקח על פעולתה של מערכת מחשב, ומבטיח שהמחשב והציוד ההיקפי שלו (כגון מדפסת) פועלים כהלכה.
כלי העבודה העיקרי של מפעיל מחשב הוא קונסול המערכת, שדרכו הוא מקבל הודעות מהמחשב ונותן הוראות למחשב. פעולות נוספות של מפעיל המחשב:
קביעת סדר העדיפויות של המשימות המתבצעות במחשב.
הזנת המדפסות המחוברות למחשב בנייר ובדיו.
תפעול כוננים של אמצעים נתיקים המחוברים למחשב, כגון כונני סרטים מגנטיים וכונני דיסקים
תפעול התקני קלט/פלט נוספים.
בחדרי מחשב גדולים פעלו בכל משמרת מפעילי מחשב אחדים, בהם מפעיל ראשי ליד קונסול המערכת, ואחרים שטיפלו בציוד ההיקפי.
ימיו של מקצוע זה הם כימי המחשב, אך שינויים בטכנולוגיית המחשוב הובילו לשינוי בתפקידיו של מפעיל המחשב. המעבר מכרטיסים מנוקבים לדיסקטים החליף את תפעול קורא הכרטיסים בתפעול קורא דיסקטים. המעבר מעיבוד באצווה לעיבוד מקוון ביטל את הצורך בקורא הדיסקטים. כונני הסרטים המגנטיים נעלמו בהדרגה מחדר המחשב. המעבר למרכז נתונים הביא להפרדה האזור שבו נמצאים המחשב והשרתים (בדרך כלל חדר מאובטח) והאזור שבו נמצא הציוד ההיקפי, כך שהפעלת המחשב נעשית בתקשורת מרחוק.
מהיר ועצבני (סדרת סרטים)

| --- | --- |

 בימוי:  רוב כהן, ג'יימס ואן, דייוויד לייץ', ג'סטין לין 
 הופק בידי:  ניל מוריץ 
 שחקנים ראשיים:  וין דיזל (דומיניק טורטו) ג'ייסון סטיית'האם (דקארד שואו) גל גדות (ג'יזל ישר) ג'ורדנה ברוסטר (מיה טורטו) סונג קאנג (האן לו) פול ווקר (Brian O'Conner) טייריס גיבסון (רומן פירס) מישל רודריגז (לטיסיה אורטיז) דוויין ג'ונסון (לוק הובס) לודאקריס (Tej Parker) לוק אוונס נטלי עמנואל לוקאס בלאק 
 מדינה:  ארצות הברית 
 חברת הפקה:  Original Film 
 חברה מפיצה:  סרטי יוניברסל
 שפת הסרט:  אנגלית 
 סוגה:  סרט פעולה, סרט שוד, מותחן, סרט ספורט 
 תקציב:  ‏$759,000,000
 הכנסות:  ‏$3,900,497,522
 אתר רשמי
 
מהיר ועצבני (באנגלית: The Fast and the Furious) היא סדרת סרטי פעולה העוסקת במרוצי רחוב מחתרתיים, לרוב תוך שילוב מספר רב של כלי רכב. הקשר העלילתי בין הסדרות אינו רציף, אם כי קיים קו משותף המתבסס על דמויות הסדרה. מהסרט החמישי הסדרה עוברת לעיסוק בתכנון מעשי שוד, בסגנון סרטים כמו "הג'וב האיטלקי" ו"הקשר הצרפתי", במקום במרוצי רחוב.
את הסרט הראשון ביים רוב כהן, את השני ג'ון סינגלטון, את ארבעת הבאים והתשיעי ג'סטין לין, את השביעי ג'יימס ואן את השמיני פ. גארי גריי ואת העשירי לואי לטריה. הזיכיון הגיע למקום התשיעי ברשימת הזיכיונות המכניסים ביותר, לפי Box Office Mojo.
סרטי הסדרה

| מס' | שם במקור | שם בעברית | תאריך יציאה | אורך | כרונולוגיה | בימוי | תסריט | גיבורים נבחרים |
| --- | --- | --- | --- | --- | --- | --- | --- | --- |
| 1 | The Fast and the Furious | מהיר ועצבני | 22 ביוני 2001 | 1:46 | 1 | רוב כהן | גארי סקוט תומפסון, אריק ברגקוויסט, דייוויד אייר | דומיניק טורטו, בריאן אוקונר, לטי אורטיז, מיה טורטו |
| 1.5 | Turbo-Charged Prelude | מבוא טעון-טורבו | 3 ביוני 2003 | 0:06 | 2 | פיליפ אטוול | קית' דיניאלי | בריאן אוקונר |
| 2 | 2 Fast 2 Furious | מהיר ועצבני 2 | 6 ביוני 2003 | 1:47 | 3 | ג'ון סינגלטון | דרייק האס, מייקל ברנדט | בריאן אוקונר, רומן פירס, טג' פרקר |
| 3 | The Fast and The Furious: Tokyo Drift | מהיר ועצבני 3 | 16 ביוני 2006 | 1:44 | 8 | ג'סטין לין | כריס מורגן | האן סיאול-הו, שון בוזוול |
| 3.5 | Los Bandoleros | לוס בנדולרוס | 28 ביולי 2009 | 0:20 | 4 | וין דיזל | וין דיזל | דומיניק טורטו, לטי אורטיז, האן סיאול-הו |
| 4 | Fast & Furious | מהיר ועצבני 4 | 3 באפריל 2009 | 1:47 | 5 | ג'סטין לין | כריס מורגן | דומיניק טורטו, בריאן אוקונר, לטי אורטיז, מיה טורטו, האן סיאול-הו, ג'יזל ישר |
| 5 | Fast Five | מהיר ועצבני 5 | 29 באפריל 2011 | 2:10 | 6 | ג'סטין לין | כריס מורגן | דומיניק טורטו, בריאן אוקונר, מיה טורטו, רומן פירס, טג' פרקר, האן סיאול-הו, ג'יזל ישר, לוק הובס, אלנה ניבס |
| 6 | Fast & Furious 6 | מהיר ועצבני 6 | 24 במאי 2013 | 2:10 | 7 | ג'סטין לין | כריס מורגן | דומיניק טורטו, בריאן אוקונר, לטי אורטיז, מיה טורטו, רומן פירס, טג' פרקר, האן סיאול-הו, ג'יזל ישר, לוק הובס, אלנה ניבס |
| 7 | Furious 7 | מהיר ועצבני 7 | 3 באפריל 2015 | 2:17 | 9 | ג'יימס ואן | כריס מורגן | דומיניק טורטו, בריאן אוקונר, לטי אורטיז, מיה טורטו, רומן פירס, טג' פרקר, ראמזי, לוק הובס, אלנה ניבס |
| 8 | The Fate of the Furious | מהיר ועצבני 8 | 14 באפריל 2017 | 2:17 | 10 | פ. גארי גריי | כריס מורגן | דומיניק טורטו, לטי אורטיז, רומן פירס, טג' פרקר, ראמזי, לוק הובס, אלנה ניבס, סייפר, רודס |
| הובס ושואו | Hobbs & Shaw | מהיר ועצבני: הובס ושואו | 2 באוגוסט 2019 | 2:15 | 11 | דייוויד לייץ' | כריס מורגן, דרו פירס | לוק הובס, דקארד שואו |
| 9 | F9 | מהיר ועצבני 9 | 26 ביוני 2021 | 2:23 | 12 | ג'סטין לין | דניאל קייסי, כריס מורגן | דומיניק טורטו, מיה טורטו, רומן פירס, טג' פארקר, לטישיה "לטי" אורטיז טורטו, האן סיאול, ראמזי |
| 10 | Fast X | מהיר ועצבני 10 | 19 במאי 2023 | 2:21 | 13 | לואי לטריה | ג'סטין לין, דן מאזאו | דומיניק טורטו, דקארד שו, לטי אורטיז, ג'ייקוב טורטו, רומן פירס, טג' פארקר, מיה טורטו, רמזי, האן לו, ג'יזל ישר |
| 11 | יוכרז בהמשך | מהיר ועצבני 11 | יוכרז בהמשך |  | 14 | יוכרז בהמשך | יוכרז בהמשך | דומיניק טורטו |
תקציר הסרטים > מהיר ועצבני

הסרט הראשון מביא את סיפורו של בריאן אוקונר, שוטר סמוי הנשלח להסתנן לחבורת חובבי מרוצים המנהלים מרוצי רחוב לא חוקיים. מפקדיו של בריאן משוכנעים כי מנהיג החבורה דומיניק טורטו מעורב בשורת מעשי שוד של מוצרי אלקטרוניקה חדישים ממשאיות תובלה בהם היו מעורבות מכוניות מרוץ. בריאן משתתף במרוצי רחוב שמארגנים דומיניק וחבורתו, ותוך זמן קצר רוכש את אמונו של דומיניק ואף מתאהב באחותו מיה. התקרבותו של בריאן לעולמו של דומיניק גורמת לו להתלבט לגבי משימתו המיועדת. לבסוף, על אף שבריאן מצליח לחשוף את מעשיו של דומיניק, הוא מאפשר לו לברוח.
תקציר הסרטים > מבוא טעון-טורבו

בסרטון זה (6 דק') שהוא מבוא לסרט השני, אוקונר עוזב את לוס אנג'לס לפני שלמשטרת לוס אנג'לס תהיה הזדמנות לעצור אותו. בשעה שה-FBI מנהל אחריו מצוד ארצי, אוקונר מגיע למקומות כמו אריזונה, ניו מקסיקו וטקסס ומנצח בכל מרוץ רחוב בו הוא משתתף. אולם, הוא נאלץ לנטוש את מכוניתו מאחור כאשר למשטרה נודע דבר מיקומו. הוא תופס טרמפ ומגיע לחניון מכוניות משומשות. אוקונר קונה ניסאן סקייליין משומשת ומשדרג אותה. בעזרתה הוא מנצח במרוצי רחוב נוספים. הוא נוסע מזרחה לאטלנטה, ג'ורג'יה בדרכו למיאמי, פלורידה - נקודת הפתיחה של הסרט השני.
תקציר הסרטים > מהיר ועצבני 2

בסרט השני, בריאן אוקונר כעת במנוסה, לאחר שנתן לדומיניק לחמוק מידי המשטרה. הוא מגיע למיאמי כדי לפתוח בחיים חדשים, אך עד מהרה הוא שוב מדרדר לעולם מרוצי הרחוב הבלתי חוקיים. סוכני שירותי המכס עוצרים אותו ומציעים לו עסקה שתסיר את האישומים כנגדו אם יבצע עבודה נוספת כסוכן סמוי. בריאן מסכים ומגייס לעזרה חבר ילדות בשם רומן פירס, פושע לשעבר. השניים מבצעים משלוחי כסף שחור עבור ברון סמים עשיר בשם קרטר ורון, ועובדים יחד עם סוכנת שירותי המכס מוניקה פואנטז כדי להפילו.
תקציר הסרטים > מהיר ועצבני 3

הסרט השלישי עוסק בקווי עלילה שונים לחלוטין מהשניים שקדמו לו, ומתמקד הפעם בסצנת מרוצי הרחוב בטוקיו, יפן. שון בוזוול הוא תלמיד קולג' וחובב מרוצים אשר נשלח לחיות עם אביו ביפן כאלטרנטיבה לשהייה במוסד לעבריינים צעירים. ביפן מתוודע שון למרוצי הדריפט ("מרוצי סחיפה"), מרוצים מסוכנים ומהירים מאוד ששונים בתכלית ממה שהכיר עד כה. הוא חובר לטווינק, המתמחה במכירות ועסקים שמכיר לו את עולם הדריפט, ולהאן, לו הוא הורס את המכונית עד היסוד במרוץ הדריפט הראשון שלו בטוקיו נגד מלך הדריפט טקאשי. עד מהרה שון מסתבך בהוויי החבורות המתחרות, כולל עם היאקוזה היפנית, ומתאהב בחברתו היפהפייה של טקאשי, נילה. בסופו של הסרט שון מתחרה נגד טקאשי על התואר הנכסף - מלך הדריפט של טוקיו.
תקציר הסרטים > לוס בנדולרוס

הסרט מהווה מבוא לסרט הרביעי ומציג את האירועים שהובילו לשוד משאית הנפט בתחילת הסרט הרביעי. הסרט הוא סרט קצר - באורך של 20 דקות - ובוים על ידי וין דיזל.
תקציר הסרטים > מהיר ועצבני 4

בסרט הרביעי, צוותו של דומיניק טורטו גונב מכליות דלק ברפובליקה הדומיניקנית. כאשר לטי נרצחת, עקבותיו של דומיניק מובילים אותו לארגונו של ברון סמים שמגייס צוות להובלת הרואין לאורך הגבול המקסיקני כדי להתנקם ברוצח של לטי.
תקציר הסרטים > מהיר ועצבני 5

הסרט החמישי מהווה המשך ישיר לקודמו. בסרט, בריאן אוקונר (ווקר) ומיה טורטו (ברוסטר) משחררים את דומיניק (דיזל) מהכלא, והם נמלטים מהמדינה לריו דה ז'ניירו. הם מרכיבים צוות נהגים מיומן במטרה לגנוב את כספו של איש עסקים מושחת השולט ביד רמה בעיר. כל אותה עת, הם נרדפים בידי לוק הובס (דוויין ג'ונסון), סוכן Diplomatic Security Service) DSS).
תקציר הסרטים > מהיר ועצבני 6

בסרט השישי בסדרת הסרטים, פונה הסוכן לוק הובס לדומיניק טורטו ומפתה אותו לסייע לו על ידי תמונה של לטי בחיים. טורטו, בריאן אוקונר ושאר הצוות מצטרפים לסוכן הפדרלי לוק הובס במרדף בהילוך גבוה ברחבי אירופה אחר כנופיה עם כלי רכב מהירים, השודדת רכיבים לפצצה ובניסיון לאתר ולחלץ את לטי.
תקציר הסרטים > מהיר ועצבני 7

לאחר שהביסו את אוון שואו וחבורתו, דומיניק טורטו וצוותו מורשים לשוב לארצות הברית ולחיות את חייהם הרגילים מבלי להיות נרדפים על ידי רשויות החוק. אולם, אחיו הבכור של אוון מבקש לנקום את הפיכת אחיו לנכה ורודף אחריהם. זאת ועוד, לאחר ששמעו על מותו של האן, החבורה יוצאת להתעמת מול האדם שהרג את חברם.
תקציר הסרטים > מהיר ועצבני 8

לאחר שהמשפחה נפרדה מבריאן ומיה אוקנור שהחליטו לפרוש עקב התרחבותה של משפחתם עם ילד שני, ואחר שלטי קיבלה בחזרה את זכרונה והיא מגלה שהיא נשואה לדום, דום ולטי נוסעים לקובה לחגוג את ירח הדבש שלהם, כשטרוריסטית בשם סייפר מציעה לו לעבוד בשבילה כשהיא מספרת לו שהיא חטפה את חברה שלו לשעבר, אלנה נבס ומאוחר יותר נודע לו שגם נולד לו ממנה בן, ומאיימת על דום לא לגלות לאף אחד. דום בוגד במשפחה ועובד בשביל סייפר שרוצה להשתלט על העולם על ידי גנבת מכשיר מתקדם לנטרול רשתות חשמל וכן גנבת קודים לשיגור טילים גרעיניים. סייפר ביינתים הורגת את אלנה, המשפחה יוצאת לתפוס את דום ואת סייפר ברחבי העולם, בניו יורק וברוסיה, מצטרף אליהם דקארד שואו שמגלה להם שיש לו חשבון עם סייפר מכבר. לאחר שדום פוגש את אמם של אוון ודקארד שואו הם יוזמים פעולה להציל את הבן של דום על ידי שני האחים שואו הם מצליחים להציל את התינוק וסייפר בורחת מהמטוס. דום קורא לבן שלו בריאן על שם הגיס בריאן אוקנור שפרש.
תקציר הסרטים > מהיר ועצבני: הובס ושואו

הסוכן הפדרלי לוק הובס וקצין הכוחות המיוחדים של צבא בריטניה לשעבר וכיום מתנקש שכיר דקארד שואו חייבים לאחד כוחות על מנת לעצור איום מתהווה מידי בריקסטון לור, טרוריסט סייבר-גנטי.
תקציר הסרטים > מהיר ועצבני 9

לאחר אירועי הסרט השמיני, דומיניק טורטו ומשפחתו מוכרחים להתמודד עם אחיו הצעיר של דומיניק, ג'ייקוב, מתנקש קטלני שמשרת את סייפר ונוטר טינה ישנה נגד דומיניק.
תקציר הסרטים > מהיר ועצבני 10

לאחר אירועי הסרט התשיעי, סייפר ודומיניק טורטו וצוותו, הנעזרים בטס מתאחדים במאבקם נגד דנטה.
בספטמבר 2015 כתב וין דיזל בעמוד הפייסבוק שלו על כך שהבטיח לאולפני יוניברסל טרילוגיה אחרונה שתסיים את הסאגה (בהתייחס לסרטים 8–10). בפברואר 2016 חשף וין דיזל בחשבון האינסטגרם שלו שהסרט התשיעי בסדרה עתיד לצאת ב-20 באפריל 2020, והסרט העשירי בסדרה ב-2 באפריל 2021. אך בעקבות התפרצות נגיף קורונה-ווהאן ובשל ההגבלות שהוטלו בכל העולם הוחלט לדחות את מהיר ועצבני 9 לתאריך חדש – 28 במאי 2021. 
עוד הודיעו אולפני סרטי יוניברסל שסדרת הסרטים תחתום את סופה במהיר ועצבני 11 שיהיה האחרון.
מהיר ועצבני 10 היה אמור לצאת לאקרנים באפריל 2021 אך בשל דחייתו של הקרנת הסרט התשיעי כך גם לסרט העשירי הושק תאריך חדש – 19 במאי 2023. עם יציאת הסרט העשירי חשף וין דיזל תאריך גם לסרט מהיר ועצבני 11 שכרגע עומד על ה-4 באפריל 2025. עם זאת קיבל וין דיזל את האופציה מאולפני סרטי יוניברסל להפוך את הסרט מהיר ועצבני 11 לשני חלקים אחרונים ובכך לסיים את סדרת הסרטים בסרט מהיר ועצבני 12 שיהיה האחרון, אך עדיין לא התקבלה החלטה רשמית בנושא. [דרוש מקור]
ב-2019 יצא ספין אוף המתמקד בדמויותיהם של הובס ושואו: מהיר ועצבני: הובס ושואו בבימוי דייוויד ליטץ'.
ביוני 2023 הוציא דוויין ג'ונסון הודעה לתקשורת, לפיה הוא והשחקן הראשי וין דיזל מתכננים סרט ספין אוף נוסף בכיכובו של ג'ונסון, אשר ישוב לגלם את דמותו של ״לוק הובס״. דיזל לא ישחק בסרט זה אלא ישמש כמפיק. עוד עדכן כי הדמות של ״דקארד שואו״ בכיכובו של השחקן ג'ייסון סטיית'האם לא תמשיך לסרט הספין אוף החדש. כאשר והסרט יעסוק בעלילה שתגשר בין מהיר ועצבני 10 למהיר ועצבני 11. יש סיכוי והסרט החדש של ג’ונסון ודיזל יגרום למהיר ועצבני 11 להדחות לתאריך אחר.
פסקולי הסרטים

פסקולי הסרטים כוללים שירים מאמני ראפ והיפ הופ כגון: BT, לודאקריס, טריק דאדי, ג'ה רול, באסטה ריימס, טגו קלדרון, נייט דוג, די ג'יי שאדו, פיטבול, ג'ו באדן, דון עומר ור. קלי, אמני R&B כפאט ג'ו ואשנטי, אמני גראז' רוק כפרודיג'י וראפ מטאל כלימפ ביזקיט. בנוסף, כל המוזיקה המקורית של הסרטים הולחנה בידי בריאן טיילר (3, 4, 5, 7) ולוקאס וידאל (6).
הכנסות הסרטים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| סרט | תאריך יציאה | תאריך יציאה | תקציב | סכום הכנסות | סכום הכנסות | סכום הכנסות | הערות |
| סרט | כלל עולמי | ארצות הברית | תקציב | ארצות הברית | מחוץ לארצות הברית | כלל עולמי | הערות |
| מהיר ועצבני | 7 בספטמבר 2001 | 22 ביוני 2001 | $38,000,000 | $144,533,925 | $62,750,000 | $207,283,925 |  |
| מהיר ועצבני 2 | 5 ביוני 2003 | 6 ביוני 2003 | $76,000,000 | $127,154,901 | $109,195,760 | $236,350,661 |  |
| מהיר ועצבני 3 - טוקיו דריפט | 15 ביוני 2006 | 16 ביוני 2006 | $85,000,000 | $62,514,415 | $95,953,877 | $158,468,292 |  |
| מהיר ועצבני 4 | 1 באפריל 2009 | 3 באפריל 2009 | $85,000,000 | $155,064,265 | $208,100,000 | $363,164,265 |  |
| מהיר ועצבני 5 | 20 באפריל 2011 | 29 באפריל 2011 | $125,000,000 | $209,142,635 | $393,087,160 | $602,229,795 |  |
| מהיר ועצבני 6 | 24 במאי 2013 | 17 במאי 2013 | $160,000,000 | $237,791,130 | $507,860,027 | $785,464,720 |  |
| מהיר ועצבני 7 | 3 באפריל 2015 | 3 באפריל 2015 | $190,000,000 | $339,441,295 | $1,128,000,000 | $1,467,441,295 |  |
| מהיר ועצבני 8 | 14 באפריל 2017 | 14 באפריל 2017 | $250,000,000 | $226,008,385 | $1,009,996,733 | $1,236,005,118 |  |
| סכום כולל |  |  | $1,009,000,000 | $1,516,800,436 | $3,615,335,261 | $5,132,135,697 |  |
ביקורות

| סרט | Rotten Tomatoes | Metacritic |
| --- | --- | --- |
| מהיר ועצבני | 53% (146 ביקורות) | 58 (29 ביקורות) |
| מהיר ועצבני 2 | 36% (157 ביקורות) | 38 (35 ביקורות) |
| מהיר ועצבני 3 | 36% (111 ביקורות) | 46 (31 ביקורות) |
| מהיר ועצבני 4 | 27% (172 ביקורות) | 45 (27 ביקורות) |
| מהיר ועצבני 5 | 77% (191 ביקורות) | 67 (29 ביקורות) |
| מהיר ועצבני 6 | 68% (184 ביקורות) | 61 (39 ביקורות) |
| מהיר ועצבני 7 | 82% (194 ביקורות) | 67 (44 ביקורות) |
| מהיר ועצבני 8 | 66% (259 ביקורות) | 56 (45 ביקורות) |
| מהיר ועצבני: הובס ושואו | 67% (343 ביקורות) | 60 (54 ביקורות) |
| מהיר ועצבני 9 | 59% (308 ביקורות) | 58 (54 ביקורות) |
מרכז השל לקיימות

סמליל הארגון
מרכז השל לקיימות, או בשמו הקודם "המכון הישראלי לחשיבה ומנהיגות סביבתית", הוא ארגון להגנת הסביבה בישראל. הארגון מתרכז בפיתוח והפצה חינוכית של עמדות בעלות אוריינטציה סביבתית-חברתית-רוחנית בנוגע לתכנון לטווח ארוך וצריכת משאבים בישראל.
בעשור השלישי של המאה ה-21, המרכז מנוהל בידי המנכ"ליות המשותפות תמרה שרון רוס ורוני ארז ויושבת הראש שלו היא מיקי חיימוביץ'.
פעילות המרכז

מרכז השל קרוי על שמו של הרב אברהם יהושע השל, מגדולי רבני ארצות הברית במאה ה-20, תאולוג, משורר ופילוסוף שפעל רבות למען צדק חברתי בארצות הברית של המאה ה-20. מייסד הארגון ומנהלו עד שנת 2012 הוא איילון שוורץ.
במרכז תפיסת העולם של המכון עומד המושג "קיימות", כלומר מצב בו פעולות האדם אינן פוגעת ביכולתם של הדורות הבאים לספק את צורכיהם ורצונותיהם. עמדה זו מתנגשת לעיתים קרובות עם הגישה הרווחת של צריכת משאבי הסביבה ללא גבול[דרושה הבהרה]. לעומתה, "פיתוח מקיים” מתיימר להתחשב במגבלות הסביבתיות לטובת החברה כולה. לפי השקפת הקיימות, המין האנושי הוא חלק אחד במערכת מורכבת ולא השליט העליון שלה.
הארגון חבר באגודה לצדק סביבתי בישראל ובחיים וסביבה - ארגון הגג של ארגוני הסביבה בישראל.
רוב פעילות המכון אינה מתבצעת באופן ישיר מול הציבור או בניסיון לעצור מפגעים סביבתיים, אלא בניסיון לקדם את התשתית הארגונית והרעיונית של התנועה הסביבתית בישראל. פעילויות המרכז מתמקדות באפיקים של חשיבה, פיתוח מנהיגות, חינוך, וקידום יוזמות בתחום הסביבה:
המרכז, בשיתוף מכון ירושלים והוצאת "בבל" מוציא כל שנה לאור סדרה של פרסומים בעברית בתבנית דומה לזו של מכון Worldwatch העולמי. הפרסומים מכילים מידע גולמי ומעובד הנוגע לנושאי סביבה, כלכלה וחברה. כמו כן המרכז מקיים כנסים וימי עיון, ומוציא פרסומים בנושאים שונים כגון טביעת רגל אקולוגית או חינוך סביבתי וחשיבה סביבתית.
"תוכנית עמיתים" של המרכז מיועדת להעשרה של פעילי סביבה ושל אנשים המתעניינים בתחום ויכולים לקדם אותו במסגרת עיסוקם המקצועי. בנוסף לכך, המרכז מקיים מפגשים מרוכזים של נציגים מטעם משרדי ממשלה ומארגוני סביבה לשם קידום השיח בין ארגוני סביבה ובין משרדי הממשלה.
תוכנית אחרת של המכון היא "הרשת הירוקה" - תוכנית של מרכז השל עם קרן קרב ליישום של החזון הסביבתי בתוך בתי ספר על ידי חינוך ועשיה.
במכון קיימת ספריית השאלה לספרים וקלטות בנושא קיימות וסביבה באנגלית ובעברית.
מרכז השל מקדם יוזמות שונות לקידום האג'נדה הסביבתית: המרכז לקיימות מקומית, מרכז הפועל ליישום של רעיון הקיימות ברמה המקומית - יישוב או שכונה או קהילה; פרויקט תקשורת שנועד לקדם את הסיקור של נושאי סביבה בתקשורת הישראלית; קידום של סחר בגזי חממה; ופרויקט בריאות הציבור והסביבה שנועד לקדם את בריאות הציבור על ידי קידום המודעות הציבורית בנושא השפעת הסביבה על הבריאות ועל ידי עבודה עם גורמים מקצועיים.
פרס פראט

בין השנים 2002 - 2013 חילקו מרכז השל יחד עם קרן פראט (Pratt) את פרס פראט על סיקור תקשורתי מצטיין בנושאי חברה ואיכות הסביבה.
ראו גם

צדק סביבתי
מנחם קיסטר

| --- | --- |
אין תמונה חופשית
 לידה:  23 במאי 1957 (בן 67)
 ענף מדעי:  בלשנות
 מקום מגורים:  ישראל
 מקום לימודים:  האוניברסיטה העברית בירושלים 
 מוסדות:  האוניברסיטה העברית בירושלים (1 בנובמבר 1981) 
 הערות:  חבר האקדמיה ללשון העברית
 תרומות עיקריות
 הספרים החיצוניים וספרות קומראן, ספרות המדרש והתלמוד, והספרות הנוצרית הקדומה; לקסיקוגרפיה עברית  וארמית; פרשנות המקרא הקדומה
 
מנחם י' צבי קיסטר (נולד ב-23 במאי 1957) הוא פילולוג, חוקר ספרות בית שני וספרות חז"ל, פרופסור אמריטוס באוניברסיטה העברית בירושלים וחבר האקדמיה ללשון העברית.